Dohoda o zvýšení kvalifikácie
(ďalej len „Dohoda“)
uzatvorená podľa § 155 zákona č. 311/2001 Z. z. Zákonníka práce v znení neskorších predpisov (ďalej len „Zákonník práce“)
medzi:

Názov: 
Sídlo: 
IČO : 
DIČ : 
IČ DPH : 
Zastúpený : 
(ďalej len „Zamestnávateľ“)

a
Meno, priezvisko, titul: 
Bydlisko: 
Rodné číslo: 
Číslo OP:
(ďalej len „Zamestnanec“)  
(Zamestnávateľ a Zamestnanec ďalej spoločne aj ako „Zmluvné strany“).

Čl. I
Úvodné ustanovenia
1.1 Zmluvné strany uzatvorili dňa ...................... pracovnú zmluvu, na základe ktorej vznikol pracovný pomer dňa ......................
1.2 Zamestnanec vykonáva prácu na pracovnej pozícii ......................

Čl. II
Predmet Dohody
2.1	Predmetom Dohody je záväzok Zamestnávateľa umožniť Zamestnancovi zvýšenie kvalifikácie podľa bodov 2.2 až 2.4 za podmienok dohodnutých podľa Čl. III bod 3.1 Dohody a záväzok Zamestnanca zotrvať po zvýšení kvalifikácie u Zamestnávateľa v pracovnom pomere počas obdobia podľa Čl. III bod 3.2 Dohody alebo mu uhradiť náklady na zvýšenie kvalifikácie, a to aj v prípade, ak sa pracovný pomer Zamestnanca skončí pred zvýšením kvalifikácie.
2.2	Zamestnanec si zvýši kvalifikáciu nasledovným štúdiom:
		forma štúdia: 	.........................................................................
študijný odbor: 	.........................................................................
škola: 		.........................................................................
adresa školy: 	.........................................................................
získaná kvalifikácia: .........................................................................
2.3	Zvyšovanie kvalifikácie Zamestnanca bude trvať od ................ do ................
2.4	Zvyšovanie kvalifikácie sa ukončí vykonaním predpísaných skúšok a preukazuje sa príslušným dokladom, ktorým je ..................

Čl. III
Práva a povinnosti Zmluvných strán
3.1	Zamestnávateľ je povinný:
- 	poskytnúť Zamestnancovi pracovné voľno najmenej v rozsahu podľa § 140 ods. 3 Zákonníka práce,
-	poskytnúť Zamestnancovi náhradu mzdy v sume jeho priemerného zárobku podľa § 140 ods. 2 Zákonníka prace,
-	uhradiť Zamestnancovi ďalšie vopred odsúhlasené náklady spojené so štúdiom (napr. nákup študijných materiálov, skrípt, učebníc, cestovné atď.) - vypísať
3.2	Zamestnanec je povinný:
-	zotrvať po zvýšení kvalifikácie v pracovnom pomere so Zamestnávateľom po dobu 5 rokov, – môže byť aj menej ako 5
-	zvýšiť si kvalifikáciu štúdiom podľa Čl. II bod 2.2 Dohody,
-	pristupovať k štúdiu svedomito, riadiť sa študijným plánom a dodržiavať vnútorné predpisy a opatrenia školy a plniť si všetky svoje povinnosti z nich vyplývajúce, riadne vypracovávať stanovené zadania a úlohy, riadne a zodpovedne sa pripravovať na hodiny, odborné cvičenia, skúšky,
-	predkladať Zamestnávateľovi potvrdenia o návšteve školy na začiatku každého akademického roka a potvrdenia o účasti na skúškach,
-	úspešne absolvovať všetky predpísané skúšky a predkladať Zamestnávateľovi potvrdenia o úspešnom absolvovaní predpísaných skúšok,
-	informovať Zamestnávateľa o všetkých zmenách týkajúcich sa štúdia,
-	iné povinnosti, ktoré budú Zamestnancovi uložené v súvislosti so zvyšovaním kvalifikácie zo strany Zamestnávateľa alebo školy, najmä poskytovať Zamestnávateľovi všetku súčinnosť, ktorá bude nevyhnutná pre riadne plnenie povinností Zamestnávateľa podľa Dohody.

Čl. IV
Náklady na zvýšenie kvalifikácie
4.1	Celková suma nákladov Zamestnávateľa na zvýšenie kvalifikácie podľa Dohody je.................. - uvedie sa celková suma nákladov vyčíslená v eurách, ktoré zamestnávateľ vynaloží v súvislosti so zvyšovaním kvalifikácie zamestnanca (ide spravidla o predpokladanú maximálnu sumu nákladov, pretože presnú sumu vo väzbe na dĺžku štúdia nie je možné vyčísliť, najmä výšku náhrady mzdy) alebo sa uvedie spôsob vyčíslenia celkových nákladov (tak aby nevznikli pochybnosti o v budúcnosti vyčíslenej sume skutočných nákladov)
4.2	Zamestnávateľ uhradí náklady spojené so štúdiom podľa Čl. III bod 3.1 Dohody, ktoré vopred odsúhlasil, do 15 dní odo dňa, keď Zamestnanec predloží doklady preukazujúce vznik týchto nákladov.
4.3	Ak sa pracovný pomer Zamestnanca skončí pred zvýšením kvalifikácie, Zamestnanec je povinný uhradiť Zamestnávateľovi skutočne vynaložené náklady podľa Dohody; ustanovenia bodov 4.6 a 4.7 sa použijú primerane.
4.4	Ak Zamestnanec nesplní záväzok zotrvať v pracovnom pomere u Zamestnávateľa po celú dobu podľa Čl. III bod 3.2 Dohody, je povinný uhradiť Zamestnávateľovi náklady podľa bodu 4.1 pomerne; pomerná časť sa určí podľa pomeru neodpracovanej časti dohodnutej doby zotrvania k celej dohodnutej dobe.
4.5	Ak Zamestnanec nezotrvá u Zamestnávateľa po dni zvýšenia kvalifikácie ani jeden deň, je povinný uhradiť Zamestnávateľovi celkovú sumu nákladov podľa bodu 4.1.
4.6	Zamestnávateľ doručí Zamestnancovi podrobný prehľad nákladov vynaložených na zvýšenie kvalifikácie a výšky nákladov, ktoré je Zamestnanec povinný Zamestnávateľovi uhradiť. 
4.7	Zamestnanec je povinný výšku nákladov podľa bodu 4.6 uhradiť Zamestnávateľovi do 30 dní odo dňa ich doručenia.

Čl. V
Osobitné ustanovenia
5.1	Do doby zotrvania Zamestnanca v pracovnom pomere podľa Čl. III bod 3.2 Dohody sa nezapočítava čas:
a) 	výkonu mimoriadnej služby v období krízovej situácie alebo alternatívnej služby v čase vojny a vojnového stavu,
b) 	materskej dovolenky, otcovskej  a rodičovskej dovolenky podľa § 166 Zákonníka práce,
c) 	neprítomnosti v práci z dôvodu výkonu nepodmienečného trestu odňatia slobody a väzby, ak došlo k právoplatnému odsúdeniu.
5.2	Povinnosť Zamestnanca na úhradu nákladov podľa Čl. III bod 3.1 v spojení s Čl. IV bod 4.1	Dohody nevzniká, ak:
	a) 	Zamestnávateľ v priebehu zvyšovania kvalifikácie zastavil poskytovanie pracovného voľna a náhrady mzdy, pretože sa Zamestnanec bez svojho zavinenia stal dlhodobo nespôsobilý na výkon práce, pre ktorú si zvyšoval kvalifikáciu,
	b)  pracovný pomer sa skončil výpoveďou danou Zamestnávateľom z dôvodov uvedených v § 63 ods. 1 písm. a) a b) Zákonníka práce alebo dohodou z tých istých dôvodov,
	c) 	Zamestnanec nemôže vykonávať podľa lekárskeho posudku prácu, pre ktorú si zvyšoval kvalifikáciu, prípadne stratil dlhodobo spôsobilosť vykonávať ďalej doterajšiu prácu z dôvodov uvedených v § 63 ods. 1 písm. c) Zákonníka práce,
	d) 	Zamestnávateľ nevyužíval v posledných 12 mesiacoch počas najmenej šiestich mesiacov kvalifikáciu, ktorú si Zamestnanec zvýšil,
	e) Zamestnávateľ porušil ustanovenia tohto zákona vo vzťahu k zamestnancovi, ktorý vykonáva zdravotnícke povolanie podľa osobitného predpisu, a toto porušenie bolo zistené príslušným inšpektorátom práce a právoplatne o ňom rozhodol súd.

Čl. VI
Záverečné ustanovenia
6.1 Dohoda nadobúda platnosť a účinnosť dňom jej podpisu oboma Zmluvnými stranami.
6.2 [bookmark: _Hlk65055853]Dohodu je možné meniť a dopĺňať len formou písomných dodatkov. 
6.3 Ostatné práva a povinnosti Zmluvných strán, vyplývajúce z Dohody sa riadia ustanoveniami Zákonníka práce, ďalšími všeobecne záväznými predpismi a vnútornými predpismi Zamestnávateľa.
6.4 Dohoda bola vyhotovená v dvoch rovnopisoch, z ktorých jeden je pre Zamestnávateľa a jeden pre Zamestnanca. 
6.5 Zmluvné strany vyhlasujú, že ustanoveniam Dohody zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, čo potvrdzujú svojimi vlastnoručnými podpismi.


V ............................., dňa .......................



.....................................................			  .......................................................
	 	Zamestnávateľ						      Zamestnanec


	

2.

